Í kvöld , fimmtudaginn 21. mars , mun Þór Magnússon opna listsýninguna „ Veðrun og tæring “ í Átthagastofu Snæfellsbæjar í Ólafsvík . Þór blandar saman efnum í list sinni og vinnur mest með stál , járn , timbur , steina og jafnvel vatn og ís . Blaðamaður Skessuhorns fór í heimsókn til Þórs og ræddi við hann um listsköpun hans . Þór er einn fárra hér á landi sem vinnur með málma og hefur hann nokkuð heimspekilegt viðhorft til verka sinna . „ Það sem drífur mig áfram er að vinna með mismunandi efni . Þau koma á jörðina og eru til í aðeins augnablik áður en þau umbreytast . Þau stoppa stutt við og eru öll komin af því sama og verða aftur að því sama á endanum . Tökum eina járnplötu sem dæmi : Endingin á henni er í rauninni augnablik í öllu ferlinu . Allt umbreytist og umveltist og það þykir mér áhugavert að takast á við . Það er alveg eins með okkur mannfólkið , við rétt tiplum tánni niður á jörðina og þá erum við farin ef við horfum á það í samhengi við jarðsöguna . Þetta er bara eitt fótatak , “ segir Þór um jarðlífið en tjáir sig ekki um önnur lífsform eða trúmál . Þór Magnússon á Gufuskálum ræðir um listina í Skessuhorni vikunnar .